kardosdrur/scandi-wiki huggingface dataset:
Shelton Benjamin

Shelton Benjamin er født den 9. juli 1975 og arbejder han for WWE, (World Wrestling Entertainment). "The Pure Athlete" Shelton Benjamin startede at wrestle på University of Minnesota. 

Hans popularitet er steget efter hans tid i WWE, hvor han har vist sine evner til de 2 WWE brands: Monday Night Raw og Friday Night Smackdown. Senere deltog han også i ECWs brand on Sci Fi.

Karriere 
I 2002 kom Shelton Benjamin til Friday Night Smackdown, dengang han stadig var en uerfaren amatør. Herefter dannede han og Charlie Haas hold (Team Angle) med den olympiske guldmedaljevinder Kurt Angle som manager. De dystede mod bl.a. Edge og Chris Benoit. Senere besluttede Charlie Haas og Shelton Benjamin at fortsætte duoen, og de vandt WWE Tag Team titlerne. De mistede efterfølgende titlerne under WrestleMania XIX til Tag Team duoen, Chavo Guerrero og Eddie Guerrero.

To år senere skiftede han til Monday Night Raw, hvor han hurtigt blev en del af aftenens optrædene og blev rost for sit talent. Han blev også WWE Intercontinental Champion hele tre gange. Han fik også lov til at være med i Money in the Bank Ladder Matchen under WrestleMania 21. Han deltog også i yderligere Royal Rumble kampe.

I 2006 var han endnu engang med i en Money in the Bank Ladder Match, denne gang under WrestleMania 22 hvor det heller ikke lykkedes ham at hive kufferten ned.

I 2007 blev han så indkaldt til ECW som erstatning for ECWs stjerne Chris Benoit, der var død. Shelton Benjamin sikrede sig en plads i WrestleMania 24's Money in the Bank Ladder Match.

Wrestlingevner 

Brands

 ECW (On Sci Fi)
 WWE (Smackdown og Raw)

Wrestling Stil

 Highflyer
 Technical

Navne

 Gold Standard
 Pure Athlete

Managers

 Kurt Angle
 Momma Benjamin

Tag Team Partnere

 Charlie Haas

Tag Team Alliance

 Brock Lesnar
 Carlito
 Chris Benoit
 Chris Jericho
 Chris Masters
 Gene Snitsky
 Kurt Angle
 Randy Orton
 Rob Conway

Titler

 WWE Intercontinental Championship Title (3x)
 WWE Tag Team Championship Title (2x)

Moves

 450 Splash
 Bridging Northern Lights Suplex
 Bridging Release German Suplex
 Dragon Whip
 Falling Gutwrench Powerbomb
 Falling Neckbreaker
 Inverted Facelock backbreaker
 Jumping DDT
 Leaping Spike Reverse STO
 Release Exploder Suplex
 Roundhouse Kick
 Samoan Drop
 Somersault Plancha
 Spinebuster
 Stinger Splash
 Superkick
 T-Bone Suplex
 Top Rope Springboard Bulldog
 Turnbuckle Powerbomb

Eksterne henvisninger 

 
 

Wrestlere fra USA
Kattarp

Kattarp er et byområde med cirka 700 indbyggere i Helsingborg Kommune, Skåne Län, Sverige. Byen ligger i det vestlige Skåne mellem Helsingborg og Ängelholm.

Eksterne henvisninger
Helsingborgs stadsbyggnadskontor: Ortsanalys för Kattarp

Byer i Helsingborgs kommun
Bob Holly

Robert William "Bob" Howard (født 29. januar 1963) er en amerikansk fribryder, der i øjeblikket kæmper for WWE hvor han er et etableret navn som Hardcore Holly eller bare Bob Holly. Bob Holly er bl.a. tidligere WWE Hardcore champion, WWE Tag Team champion og har én enkelt gang udfordret WWE mesterskabet mod Brock Lesnar, men tabte.

Eksterne henvisninger 

 
 

Wrestlere fra USA
Paul London

Paul Sanchez-Garcia London (født d. 16. april 1980) er en amerikansk fribryder, der i øjeblikket kæmper for WWE i et tag team med Brian Kendrick. Paul London er kendt for hans vovede wrestling stil. Paul London er tidligere WWE Cruiserweight champion og WWE Tag Team champion.

Eksterne henvisninger 

 
 

Wrestlere fra USA
Östra Ljungby

Östra Ljungby (Østre Lyndby på dansk i 1500-tallet) er en by med cirka 890 indbyggere i Klippan Kommune i Skåne. Byen ligger i Nørre Asbo Herred.

Byer i Klippans kommun
WWE SmackDown! vs. RAW 2008

WWE SmackDown! vs. RAW 2008 er et Wrestling videospil udviklet af Yuke's og udgivet til PlayStation 2, PlayStation 3, Xbox 360, Nintendo Wii, PlayStation Portable og Nintendo DS af THQ i november 2007. Spillet er en fortsættelse på den lange WWE SmackDown!-serie, og er en efterfølger til WWE SmackDown! vs. RAW 2007. Det er også det første spil i serien, der inkluderer ECW.

Roster 
Som altid indeholder spillet en række populære wrestlere fra WWE. Dog er spillet blevet kritiseret for at have en uddateret roster, da flere af de medvirkende wrestlere i spillet ikke engang arbejder for WWE længere.
 Ashley (ikke længere ansat)
 Batista
 Bobby Lashley (ikke længere ansat)
 Booker T (ikke længere ansat)
 Candice Michelle
 Carlito
 Chavo Guerrero
 Chris Masters
 CM Punk
 Edge
 Elijah Burke(ikke længere ansat)
 Finlay
 Gregory Helms (uddateret gimmick)
 Jeff Hardy (ikke længere ansat)
 John Cena
 Johnny Nitro (uddateret gimmick)
 JTG
 Kane
 Kelly Kelly
 Ken Kennedy (ikke længere ansat
 Kenny Dykstra (ikke længere ansat)
 Marcus Cor Von (ikke længere ansat)
 Mark Henry
 Matt Hardy
 Melina
 Michelle McCool
 Mickie James
 MVP
 Randy Orton
 Rey Mysterio
 Ric Flair (ikke længere ansat)
 The Sandman (ikke længere ansat)
 SHAD
 Shawn Michaels
 Snitsky(ikke længere ansat)
 The Great Khali
 Tommy Dreamer (ikke længere ansat)
 Torrie Wilson (ikke længere ansat)
 Triple H
 Umaga(død)
 The Undertaker
 William Regal

Som altid er der også en række wrestling legender med:
 Bret Hart
 Mick Foley
 Rick Rude(død)
 Roddy Piper
 Sabu
 Steve Austin
 Terry Funk
 The Rock

Referencer

Eksterne henvisninger 
 

Computerspil fra 2007
Nintendo DS-spil
PlayStation 2-spil
PlayStation 3-spil
PlayStation Portable-spil
Wii-spil
Xbox 360-spil
Anna Ladegaard

Anna Tuxen Ladegaard (14. december 1913 i Aarhus – 16. maj 2000 i København) var en dansk forfatter. Hun blev begravet på Odder valgmenighedskirkegård.
 
Hun kom på finansloven. Anna Ladegaard blev tildelt boghandlernes prestigefulde pris De Gyldne Laurbær i 1973 for Egoisterne og i 1975 Tagea Brandts Rejselegat.

1952–1953 var hun ansat ved den danske ambassade i Stockholm og flyttede 1953 til Rhodesia (Bulawajo og Salisbury) hvorfra hun 1960 vendte tilbage til Danmark (Vendsyssel), hvor hun siden boede, afbrudt af ophold i Spanien.

Referencer

Eksterne henvisninger 
 Dansk Kvindebiografisk Leksikon – Anna Ladegaard
 
 Anna Ladegaard | Gyldendal - Den Store Danske

Romanforfattere fra Danmark
Personer fra Aarhus
Modtagere af Tagea Brandts Rejselegat
Kunstnere på finansloven (afdøde)
Personer i Kraks Blå Bog (afdøde)
Personer i Dansk Biografisk Leksikon
Personer i Dansk Kvindebiografisk Leksikon
Modtagere af Boghandlernes gyldne Laurbær
Dansksprogede forfattere fra Danmark
Kvindelige forfattere i det 20. århundrede
Soulside Journey

Soulside Journey er det norske black metal-band Darkthrones debutalbum som blev udgivet i 1990 gennem Peaceville Records. Albummet er bemærkelsesværdigt for dens genre, da det er det eneste dødsmetalalbum bandet nogensinde lavede, inden de skiftede over til sortmetalgenren.

Sporliste 

Debutalbum fra 1990
Darkthrone-album
TTT

TTT har flere betydninger:

 Holdløb (cykling) – Team Time Trial
 Taktisk Troppetransport – militær disciplin
 TTT Eindhoven – holdtidskørsels konkurrence i cykelsport
Bank switching

Hvis en del af en CPUs adresserbare hukommelsesblokke ikke kan nås ved umiddelbar adressering, men kan nås via intern registerskrivning – eller ekstern registerskrivning som typisk styrer RAM/ROM'enes chip-select (CS) styresignaler, kaldes det for bank switching eller paging. Denne metode blev udbredt, fordi ældre CPUers adresserum var for småt i forhold til den ønskede mængde anvendt hukommelse.

Ulempen ved bank switching er at læsning og skrivning på tværs af banks er langsommere, da man for hver bank switching skal anvende clock-cykler på at skrive til bank switching-registeret. En anden ulempe er at programmerne skal specielt skrives til bank switching-anvendelse.

Eksempel på bank switching 
Hvis en Z80 processors bundkort har mere end 64kb hukommelse, adresseres en større del af hukommelsen via bank switching, hvilket betyder at f.eks. 16kb eller 32kb Z80-adresserbar hukommelsesblokke udskiftes via skrivning til bank switching-registeret.

Computerere som anvender bank switching 
 Amstrad CPC
 Amstrad PCW
 Apple II series
 Apple III
 Acorn BBC Micro model B+128
 Acorn BBC Master
 Commodore 128
 MSX
 ZX Spectrum 128 models
 Super TV-Boy
 Sharp MZ-700 og MZ-800
CPUer eller mikrocontrollere med bank switching via intern register:
 PIC mikrocontroller

Kilder/referencer

Se også 
 virtuel hukommelse – metode til at inddrage langsommere hukommelse end RAM, så programmer kan adressere mere hukommelse end der er RAM.

Mikroprocessorer
Hukommelseshåndtering
Giro d'Italia 2008

Den 91. udgave af Giro d'Italia startede 10. maj 2008 i Palermo og blev afsluttet 1. juni i Milano.

Løbet startede med tre etaper på Sicilien før feltet cyklede videre nordover på kryds og tværs i Italien. På 17. etape var der målstreg i Schweiz. Bjergetaperne startede fra 14. etape. Årets Cima Coppi (løbets højeste punkt) var Passo Gavia på 20. etape. Løbet havde hele fire enkeltstarter, en af dem bjergenkeltstart, og en holdtidskørsel. Totalt blev der cyklet 3.423,8 km.

Alberto Contador vandt løbet sammenlagt foran Riccardo Riccò som vandt ungdomstrøjen og to etaper. Emanuele Sella vandt tre etaper og bjergtrøjen, mens Daniele Bennati vandt tre etaper og pointtrøjen.

Etaper

Trøjernes fordeling gennem løbet

Resultater

Sammenlagt – Maglia rosa

Pointkonkurrencen – Maglia ciclamino

Bjergkonkurrencen – Maglia verde

Ungdomskonkurrencen – Maglia bianca

Deltagende hold 
Giro d'Italia er ikke længere en del af UCI ProTour: Arrangøren stod derfor frit til at vælge hvilke hold som skulle inviteres til at deltage, og to af de 18 ProTour-hold (Bouygues Télécom og Crédit Agricole) blev ikke inviteret til løbet. Oprindelig var Astana heller ikke inviteret, men en uge før start fik de alligevel klarsignal, på bekostning af schweiziske NGC.

Med Alberto Contador til start var det første gang siden 1999 at den regerende Tour de France-vinder stillede til start i Giroen. I tillæg var de andre to Grand Tour-vindere fra 2007, Giro-vinder Danilo Di Luca og Vuelta-vinder Denis Mensjov med i løbet. Fire danskere var med, som alle køre på Team CSC.

Referencer

Eksterne henvisninger 
 Giro d'Italia hos La Gazzetta dello Sport  

2008
Cykelløb i 2008
Åkarp

Åkarp er et byområde mellem Malmø og Lund i det sydlige Skåne i Sverige.

Åkarp er beliggende i Burlöv Kommune med en lille del beliggende i Staffanstorps kommun, begge i Skåne Län. Stationsbyen ligger ved jernbanestrækningen mellem Malmø og Lund (se også: Pågatåg). Den har et areal på og et befolkningstal på  indbyggere. Byen består overvejende af villaer.

Referencer

Eksterne henvisninger 

Byer i Skåne län
Vuelta a España 2008

63. udgave af Vuelta a España arrangeredes i tidsrummet 30. august – 21. september 2008, og bestod af 21 etaper på til sammen 3173 kilometer. Der var en holdtidskørsel og to individuelle enkeltstarter.

Vuelta a España er ikke længere en del af UCI ProTour, og arrangøren stod derfor frit til at vælge hvilke hold som skulle inviteres til at deltage. Alle de 18 ProTour-hold, med undtagelse af Team Columbia, blev inviteret, i tillæg til Tinkoff, Andalucía-Cajasur og Karpin Galicia. 7. august blev det annonceret at Scott-American Beef (tidl. Saunier Duval-Scott) alligevel ikke fik lov deltage på grund af dopingsagen med Riccardo Riccò i Tour de France.

Hold 
De 19 deltagende hold er:

Etaper

Trøjernes fordeling gennem løbet

Referencer

Eksterne links 
 Vuelta a España – officiel website

2008
Cykelløb i 2008
Trash Core

Trash Core var den første demo fra dødsmetal-bandet Black Death som blev udgivet i 1987. Samme år ændrede de deres navn til Darkthrone.

Sporliste
 "Black Death's Nuke War"	
 "Into the Darkest Depths"		
 "Another Lousy Meal"		
 "Nickhrist"	
 "Pizzabreath"
 "Fascist"

Darkthrone-album
Demoer
Album fra 1987
WCW Thunder

WCW Thunder var en amerikansk tv-serie der blev vist fra januar 1998 til marts 2001 på TBS, og var et søstershow til WCW Monday Nitro. Serien omhandlede WCWs mange wrestlere og intrigerne mellem bl.a. WCW og nWo og senere New Blood og Millionaires Club. WCW Thunder var i perioder også kendt som WCW Wednesday Thunder og WCW Thursday Thunder da dette var ugedagene det blev sendt på. Showet blev kendt som WCWs B-show, og et halvandet års tid efter fulgte konkurrenten WWF op med deres B-show, SmackDown!.

Wrestling
Tv-serier fra USA
Tv-programmer fra TBS
Rinkaby

Rinkaby er et byområde med 745 indbyggere (2010) i Kristianstads kommun, Skåne län, Sverige.

Byer i Kristianstads kommun
Smeltedigel

En smeltedigel (engelsk: melting pot) er oprindelig betegnelsen for en ildfast beholder til smeltning af metaller eller andre materialer ved høj temperatur. De findes i mange størrelser fra små til laboratoriebrug, til meget store i metalindustrien.  

Nu bruges ordet mest som en metafor for den måde homogene samfund udvikler sig, i hvilken ingredienserne i digelen (folk af forskellig kulturer, racer og religioner) kombineres så de udvikler et multietnisk samfund. Begrebet, der stammer fra USA, bliver ofte brugt til at beskrive samfund, der oplever stor immigration fra mange forskellige lande, for eksempel New York på USA's østkyst.
Her blandes majoritetsbefolkningens og minoritetsbefolkningens kulturer til én fælles kultur: et multietnisk og monokulturelt samfund.

Metaforer
New York City
Insane Clown Posse

Insane Clown Posse er en amerikansk rapgruppe fra Detroit, Michigan. Duoen består af Joseph Bruce (Violent J) og Joseph Utsler (Shaggy 2 Dope). Fra 1987 (hvor de blev dannet) og til 1992 var de Inner City Posse, men skiftede så navn. Udover deres musik karriere, er duoen også inblandet i wrestlingbranchen og har optrådt for både WWF, ECW, WCW og TNA. De har også deres egen vanvittige wrestling promotion, Juggalo Championshit Wrestling. ICP kalder deres store fanskare for juggalos og de kvindelige fans for juggalettes.

Diskografi 
 Carnival of Carnage (1992)
 Ringmaster (1994)
 Riddle Box (1995)
 The Great Milenko (1997)
 The Amazing Jeckel Brothers (1999)
 Bizaar (2000)
 Bizzar (2000)
 The Wraith: Shangri-La (2002)
 The Wraith: Hell's Pit (2004)
 The Tempest (2007)
 Bang! Pow! Boom! (2009)
 The Mighty Death Pop! (2012)
 The Marvelous Missing Link: Lost (2015)
 The Marvelous Missing Link: Found (2015)
 Fearless Fred Fury (2019)

Eksterne henvisninger 

 
 
 

Musikgrupper fra USA
Wrestling i USA
Bedford-Stuyvesant

Bedford-Stuyvesant er et kvarter i den centrale del af Brooklyn i New York. Navnet er en udvidelse af navnet på området Bedford for at inkludere området Stuyvesant Heights. "Stuyvesant" er fra Peter Stuyvesant, den sidste guvernør af Nieuw-Nederland.

Brooklyn
Bydele i New York City
Weekendavisens litteraturpris

Weekendavisens litteraturpris uddeles i slutningen af januar måned året efter tildeling. Weekendavisens anmeldere indstiller et antal titler i december, som danner grundlag for en afstemning blandt avisens læsere. 

 1980 Suzanne Brøgger: Brøg
 1981 Marie Hammer: Forsker i fem verdensdele
 1982 Villy Sørensen: Ragnarok
 1983 Jørgen Christian Hansen: Knæleren
 1984 Poul Behrendt: Bissen og dullen
 1985 Anna Sophie Seidelin: Genfortælling af det nye testamente
 1986 Bent William Rasmussen: En dag i Amerika
 1987 Peter Bastian: Ind i musikken
 1988 Peter Høeg: Forestilling om det tyvende århundrede
 1989 Ib Michael: Kilroy Kilroy
 1990 Peter Seeberg: Rejsen til Ribe
 1991 Søren Ulrik Thomsen: Hjemfalden
 1992 Birgitte Possing: Natalie Zahle. Viljens styrke
 1993 Benny Andersen: Denne kommen og gåen
 1994 Pia Tafdrup: Territorialsang
 1995 Peter Schepelern: Filmleksikon
 1996 Bettina Heltberg: Hvor der handles 
 1997 Knud Sørensen: En tid 
 1998 Anne Marie Løn: Dværgenes dans (roman).
 1999 Hans Edvard Nørregård-Nielsen: Mands minde (erindringer). 
 2000 Joakim Garff: SAK (biografi)
 2001 Kristian Ditlev Jensen: Det bliver sagt
 2002 Bent Jensen: Gulag og glemsel
 2003 Jens Andersen: Andersen – en biografi
 2004 Jørgen Jensen: Danmarks oldtid
 2005 Jørgen Leth: Det uperfekte menneske
 2006 Knud Romer: Den som blinker er bange for døden (roman)
 2007 Jens Smærup Sørensen: Mærkedage (roman)
 2008 Mikkel Kirkebæk: Schalburg – en patriotisk landsforræder
 2009 Anne Lise Marstrand-Jørgensen: Hildegard (roman)
 2010 Birgithe Kosovic: Det dobbelte land (roman)
 2011 Erik Valeur: Det syvende barn (roman)
 2012 Kim Leine: Profeterne i Evighedsfjorden (roman)
 2013 Yahya Hassan: Yahya Hassan (Digte)
 2014 Tom Buk-Swienty: Kaptajn Dinesen - Til døden os skiller 
 2015 Pia Fris Laneth: 1915. Da kvinder og tyende blev borgere 
 2016 Flemming Rose: De besatte 
 2017 Naja Marie Aidt: Har døden taget noget fra dig så giv det tilbage. Carls bog (digte/tekster)
 2018 Niels Brunse: For oversættelse af Shakespeares samlede skuespil I-VI
 2019 Jeanette Varberg: for Viking. Ran, ild og sværd (fagbog)
 2020 Stine Pilgaard: for Meter i sekundet (roman)
 2021 Rakel Haslund-Gjerrild for Adam i Paradis (roman)

Referencer

Eksterne henvisninger 
 http://www.weekendavisen.dk/litteraturpriser  på Weekendavisens hjemmeside.
 Litteraturpriser.dk

Litteraturpriser fra Danmark
Övraby Kirke

Øvraby Kirke (svensk Övraby kyrka) er en romansk kirke i det sydlige Skåne. Kirken blev opført i 1100-tallet. Den er en af de ældste kirker i Norden. I apsis findes kalkmalerier fra 1100-tallet. I 1400-tallet kom tårnet til.

Eksterne henvisninger 

Tidligere danske kirker
Kirker i Skåne län
Weiße Elster

Weiße Elster () er en 257 km lang flod i Tjekkiet og Tyskland, og en af Saales bifloder fra højre. Den har sit udspring længst mod vest i Tjekkiet, nær Aš. Efter nogle kilometer løber den over grænsen til Tyskland. I Tyskland løber den gennem delstaterne Sachsen, Thüringen og Sachsen-Anhalt.

Weiße Elster løber gennem byerne Plauen, Greiz, Gera, Zeitz og Leipzig, og munder ud i Saale ved Halle.

Der er også en flod ved navn Schwarze Elster, der er biflod til Elben.

Floder i Tjekkiet
Floder i Sachsen
Floder i Sachsen-Anhalt
Floder i Thüringen
Lower East Side

Lower East Side er et kvarter i den sydøstlige del af New York, bydelen Manhattan. Traditionelt har det været immigrant-arbejderklasse kvarter, men kvartereret har undergået en gentrificering i de senere år, og befolkningstilvæksten udgøres i dag af unge professionelle og studerende.

Mens den eksakte vestlige og sydlige afgrænsning af kvarteret er åben for debat, refererer navnet Lower East Side i dag til Manhattan-området syd for Houston Street og vest for East River.
 Lower East Side afgrænses mod syd og vest af Chinatown (der mod nord afgrænses omtrentligt af Grand Street), mod vest af NoLIta, og med nord af East Village.

Kilder
Croquis

Croquis (også kro'ki eller kroki) er en tegnestil, hvor et givent emne skitseres på få minutter. Mest typisk er emnerne levende modeller, som skitseres hastigt. I studie-sammenhænge indtager en positur og tegnerne laver deres croquiser, hvorefter modellen efter få minutter skifter positur og en ny croquis tegnes. Som regel er croquis-modeller nøgne mennesker.

Stilen
De korte intervaller mellem hver tegning betyder, at modellerne kun skal optræde i hver positur i kort tid. Dette betyder også, at tegnerne tvinges til at fokusere på de essentielle dele af hver positur, idet tegnerene ikke har tid til at få alle detaljer med. Croquis-stilen giver en fordele omkring afbildning af motiver, der har svært ved at være stille i længere tid, såsom dyr og børn. Croquis-skitserne kan så senere bruges som fundament for egentlig malerier, arkitekturer eller skulpturer.

Tøjdesign
Inden for tøjmode har ordet en lidt anden betydning, idet der laves ændringer af tøjskitser oven på en eksisterende tegning af  en model. Før et endeligt design er lavet, kan der ligge mange croquis-tegninger til grund.

Etymologi
Ordet croquis kommer fra fransk og betyder direkte oversat skitse.

Eksterne links
 croquis-tegning.dk: Gallerier  
Info side om Croquis og modeldatabase CroquisModel.com/

Mode
Tegninger
Hybridbil

En hybridbil er en bil, som har mindst to forskellige kilder til at danne fremdrift. Der kan f.eks. være tale om en bil med både en elektrisk motor, der benytter elektricitet, og en forbrændingsmotor, der bruger benzin eller diesel. Begge motorer kan give bilen fremdrift hver for sig eller i nogle tilfælde også i kombination. Der kan også være tale om, at forbrændingsmotoren driver en generator, der leverer strøm til elektromotoren.

Hybridbilens fordele 
 Forbrændingsmotoren i en hybridbil kan normalt være mindre og lettere end i en tilsvarende normal bil. Dette er tilfældet, når begge motorer kan køre samtidig, hvis der er behov for meget kraft. Forbrændingsmotoren kan da dimensioneres efter bilens gennemsnitlige kraftbehov, ikke efter bilens maksimale kraftbehov.
 Når bilen bremser kan energien omdannes til elektricitet, som lader batteriene. I normale biler går denne kraft til spilde som varme.
 Hybridbiler har som regel et lavere drivstofforbrug end tilsvarene normale biler. Dette gælder særligt, når bilen bruges til at køre i byen og små og mellemlange køreture.

Typer af Hybridbiler 

Hybridbiler kan deles ind i tre grupper, afhængig af hvordan motorene arbejder:

 Seriehybrid er udstyret med en effektiv forbrændingsmotor, som driver en generator, der leverer strøm. Fremdrift besørges af en egen elektromotor. Dette princip er brugt i bl.a. hybridbusser som f.eks. Toyota Coaster Hybrid
 Parallelhybrid er udstyret med elektrisk motor og forbrændingsmotor, som kan bruges samtidig eller hver for sig. Elektromotoren fungerer også som generator, hvilket gør, at en parallelhybrid ikke kan lade batterierne, mens elektromotoren bruges til fremdrift.
 Serie-parallelhybrid er den mest avancerede form for hybriddrift. Her fungerer hybridbilen som en parallelhybrid, men er udstyret med en ekstra generator, som gør det muligt at lade batterierne selv om elektromotoren bruges til fremdrift. Det er denne type hybridsystem som befinder sig i bl.a. Toyota Prius.

Plug-in hybrid 
En plug-in hybrid (PHV) er et ydre system til et hybridkøretøj, som helt specifikt har til formål, at de forskellige hybrid typer kan oplades uden at den interne forbrændingsmotor kører, enten ved at den bliver koblet til strømnettet derhjemme eller en af mange lade-stationer. PHV anvender genopladelige batterier, eller en anden metode til energilagring, som kan genoplades til fuld strømstyrke ved hjælp af en ekstern strømforsyning (normalvis en almindelig stikkontakt). Den har som en almindelig hybridbil både en forbrændingsmotor og en elmotor. De fleste PHVer på markedet i dag er personbiler, men der findes også varevogne, lastbiler, busser, tog, motorcykler, scootere og militære køretøjer. Eksempler på plug-in hybridbiler er Opel Ampera og Toyota Prius i en plug-in udgave.

Miljøfordelen afhænger af kørselsmønsteret; korte ture med hyppig opladning tillader mere kørsel med elnettet som kilde end længere ture.

Referencer

Eksterne henvisninger 
 FAQ om hybridbiler og plugin-hybrid, af Forenede Danske Motorejere
 Evaluation of the 2010 Toyota Prius Hybrid Synergy Drive System
Institut for Geografi og Geologi

Institut for Geografi og Geologi (IGG) blev dannet d. 1. februar 2007 ved en fusion af Geografisk Institut og Geologisk Institut ved Københavns Universitet. Instituttet var en del af Geocenter Danmark. Den første institutleder var Lars Stemmerik.

I 2013 blev IGG fusionieret med dele af Center for Skov, Landskab og Planlægning ved Københavns Universitet til Institut for Geovidenskab og Naturforvaltning (IGN).

Eksterne henvisninger 
 Geocenter Danmark

Geografiske selskaber og institutioner
Geologiske selskaber og institutioner
Institutter ved Københavns Universitet
Etableret i 2007